[{"text_idx": "#000001", "text": "Addasiad Hinsawdd Arfordirol yn Iwerddon"}, {"text_idx": "#000002", "text": "Mae Cymunedau Arfordirol yn Ymaddasu Gyda'i Gilydd (CCAT) wedi datblygu astudiaeth gynhwysfawr am esblygiad deddfwriaeth, polisi\u0308au a chynlluniau sy'n hanfodol i hyrwyddo'r ddadl ynghylch addasiad hinsawdd arfordirol yng Ngweriniaeth Iwerddon mewn perthynas a\u0302 lefelau'r mo\u0302r yn codi a'r cynnydd yn amlder a dwyster stormydd oherwydd newid yn yr hinsawdd.1."}, {"text_idx": "#000003", "text": "Bydd yr astudiaeth hon yn cefnogi Cyngor Sir Fingal (partner prosiect CCAT) i gynllunio'n well ar gyfer dyfodol ardal arfordirol Portrane sy'n cael ei thrawsnewid yn ddramatig oherwydd canlyniadau newid yn yr hinsawdd, yn enwedig y rhai sy'n gysylltiedig ag erydiad arfordirol a llifogydd arfordirol.2."}, {"text_idx": "#000004", "text": "Troswyd y wybodaeth a gasglwyd yn yr astudiaeth hon yn Fapiau Stori ArcGIS3 gyda'r pwrpas o gynnig ffordd ryngweithiol ac atyniadol i ddinasyddion a llunwyr penderfyniadau ddysgu a dod o hyd i'r holl ddogfennau perthnasol a diweddar sy'n ymwneud ag addasiad hinsawdd ym mharth arfordirol Iwerddon mewn un lle. Crynhowyd prif amcanion pob dogfen ochr yn ochr a\u0302 PDF wedi'i fewnosod o'r ddogfen gyfatebol a gafwyd o'r wefan briodol."}, {"text_idx": "#000005", "text": "Trefnwyd y dogfennau a gasglwyd ac a archwiliwyd yn dri chategori llywodraethu: cenedlaethol, rhanbarthol a lleol; ac yn bedair thema: Rheoli Arfordirol, Cynllunio a Datblygu, Newid yn yr Hinsawdd a Bioamrywiaeth."}, {"text_idx": "#000006", "text": "Mae'r diagram isod yn cyflwyno'r dogfennau a werthuswyd gan yr astudiaeth hon."}, {"text_idx": "#000007", "text": "Cre\u0308wyd llinell amser rhyngweithiol i ddelweddu'r ddeddfwriaeth, y polisi\u0308au a'r cynlluniau ar waith dros amser, ar draws y tair lefel lywodraethu, ac o amgylch y pedair thema. Drwy glicio ar deitl dogfen a ddangosir yn y llinell amser bydd y defnyddiwr yn dod o hyd i ragor o wybodaeth am y ddogfen a dolen i wefan y llywodraeth lle cynhelir y ddogfen."}, {"text_idx": "#000009", "text": "2. Mae'r ail Fap Stori yn cyflwyno'r ddeddfwriaeth, y polisi\u0308au a'r cynlluniau ar y lefel genedlaethol. Mae'r rhain yn cynnwys polisi\u0308au cenedlaethol sy'n ymwneud a\u0302 rheoli parthau arfordirol, cynllunio a datblygu, ac addasu i newid yn yr hinsawdd (gan gynnwys fframweithiau bioamrywiaeth)."}, {"text_idx": "#000010", "text": "3. Mae'r trydydd Map Stori yn cyflwyno'r ddeddfwriaeth, polisi\u0308au a chynlluniau sy'n ymwneud a\u0302 datblygu cynaliadwy, rheoli arfordirol, ac addasiad hinsawdd ar lefel ranbarthol a lefel leol ardal yr astudiaethau, h.y., Ardal Dulyn Fwyaf a Rhanbarth y Dwyrain a'r Canolbarth a Sir Fingal."}, {"text_idx": "#000011", "text": "Gall cymunedau arfordirol eraill yn Iwerddon elwa o'r wybodaeth a gasglwyd yn yr ymchwil hon, yn enwedig ar gasglu dogfennau cenedlaethol."}, {"text_idx": "#000024", "text": "CCAT in 2021UCD Earth Institute Citizens\u2019 Observatory, a legacy of the CCAT projectCOP26:Time to address the gap between knowing and doingReviving Carriage Drive, a community collaborationYouth participation in environmentally friendly planning"}, {"text_idx": "#000026", "text": "COP26:Time to address the gap between knowing and doing"}, {"text_idx": "#000027", "text": "Reviving Carriage Drive, a community collaboration"}, {"text_idx": "#000028", "text": "Youth participation in environmentally friendly planning"}]